HR
L 93/84
Službeni list Europske unije
31.3.2023.
PROVEDBENA UREDBA KOMISIJE (EU) 2023/711 оd 30. ožujka 2023. o prihvaćanju zahtjeva za tretman novog proizvođača izvoznika u pogledu konačnih antidampinških mjera uvedenih na uvoz keramičkih stolnih i kuhinjskih proizvoda podrijetlom iz Narodne Republike Kine i izmjeni Provedbene uredbe (EU) 2019/1198
EUROPSKA KOMISIJA,
uzimajući u obzir Ugovor o funkcioniranju Europske unije, uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), uzimajući u obzir Provedbenu uredbu Komisije (EU) 2019/1198 оd 12. srpnja 2019. o uvođenju konačne antidampinške pristojbe na uvoz keramičkih stolnih i kuhinjskih proizvoda podrijetlom iz Narodne Republike Kine (2), a posebno njezin članak 2., budući da:
A. MJERE NA SNAZI
(1)
Vijeće je 13. svibnja 2013.
Provedbenom uredbom Vijeća (EU) br.
412/2013 („početna uredba”) uvelo konačnu antidampinšku pristojbu na uvoz u Uniju keramičkih stolnih i kuhinjskih proizvoda podrijetlom iz Narodne Republike Kine („predmetni proizvod”) (3).
(2)
Komisija je 12. srpnja 2019., nakon revizije zbog predstojećeg isteka mjera u skladu s člankom 11. stavkom 2.
Uredbe (EU) 2016/1036 („osnovna uredba”), Provedbenom uredbom (EU) 2019/1198 produljila mjere iz početne uredbe za dodatnih pet godina.
(3)
Komisija je 28. studenoga 2019., nakon ispitnog postupka za sprečavanje izbjegavanja mjera u skladu s člankom 13. stavkom 3. osnovne uredbe, Provedbenom uredbom Komisije (EU) 2019/2131 izmijenila Provedbenu uredbu (EU) 2019/1198 (4).
(4)
U početnom ispitnom postupku odabran je uzorak proizvođača izvoznika u Narodnoj Republici Kini („NRK”) u skladu s člankom 17.
Uredbe (EU) 2016/1036.
(5)
Komisija je za proizvođače izvoznike iz NRK-a u uzorku uvela pojedinačne stope antidampinške pristojbe na uvoz keramičkih stolnih i kuhinjskih proizvoda u rasponu od 13,1 % do 18,3 %.
Za proizvođače izvoznike koji surađuju, a nisu uključeni u uzorak, uvedena je stopa pristojbe od 17,9 %.
Proizvođači izvoznici koji surađuju, a nisu uključeni u uzorak navedeni su u Prilogu I. Provedbenoj uredbi (EU) 2019/1198, kako je izmijenjena Uredbom (EU) 2019/2131.
Nadalje, na keramičke stolne i kuhinjske proizvode društava iz NRK-a koja se nisu javila ili nisu surađivala u ispitnom postupku uvedena je stopa pristojbe od 36,1 % na razini države.
(1) SL L 176, 30.6.2016., str. 21.
(2) SL L 189, 15.7.2019., str. 8.
(3) Provedbena uredba Vijeća (EU) br.
412/2013 od 13. svibnja 2013. o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine (SL L 131, 15.5.2013., str. 1.)
(4) Provedbena uredba Komisije (EU) 2019/2131 оd 28. studenoga 2019.
o izmjeni Provedbene uredbe (EU) 2019/1198 o uvođenju konačne antidampinške pristojbe na uvoz keramičkih stolnih i kuhinjskih proizvoda podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2.
Uredbe (EU) 2016/1036 Europskog parlamenta i Vijeća (SL L 321, 12.12.2019., str. 139.).